***ΠΑΙΧΝΙΔΙΑ***

1. Παιχνίδι  **«Γνωρίζω-Ξεχωρίζω τα ανακυκλώσιμα απορρίμματα»**

Τα παιδιά χωρίζονται σε µικρές οµάδες και δίνουν ένα όνοµα για την οµάδα τους (π.χ. «Χαρτονένιοι», «Πλαστικούληδες», «Αλουμίνιοι» , κ.λ.π .).

Η δασκάλα /  ο δάσκαλος τους παρουσιάζει  τρεις διαφορετικές σακούλες µε διάφορα σκουπίδια μέσα και τους προτρέπει να τις ανοίξουν, να παρατηρήσουν καλά τα απορρίμματα που έχει η καθεµιά κι  ύστερα να τα ξεχωρίσουν ανάλογα µε το  υλικό τους (χαρτί , αλουμίνιο, πλαστικό). Το παιχνίδι  είναι  κινητικό και  µπορεί  να παίζεται  µε τη συνοδεία µουσικής.

2. Παιχνίδι  **Μαθαίνω πως φτιάχτηκαν τα αντικείμενα στην τάξη μου**

Τα παιδιά παρατηρούν διάφορα αντικείμενα καθημερινής χρήσης και  αναλαμβάνουν να τα αντιστοιχίσουν µε τα  υλικά κατασκευής τους. Εδώ µπορούν κάποιοι μαθητές της τάξης να έχουν πάνω τους κρεμασμένες ταµπέλες µε την εικόνα του υλικού (π.χ. χαρτί, πλαστικό, αλουμίνιο κ.λ.π.) και  κάθε παιδί  που επιλέγει το αντικείμενο,  να πηγαίνει  προς το µέρος του συμμαθητή του µε την κατάλληλη κάρτα.

3. **Αινίγµατα για το Περιβάλλον**

Αινίγματα σχετικά µε την έννοια της Ανακύκλωσης, της Ρύπανσης και το Περιβάλλον, είναι γραµµένα σε καρτάκια κι είναι  κρυµµένα σ’ένα κουτί, το «Κουτί µε τα Αινίγµατα».

 Ένα-ένα τα παιδιά βάζουν το χέρι τους µες στο κουτί, διαλέγουν µια κάρτα, τη διαβάζουν και  προσπαθούν να βρουν το αίνιγµα.

π.χ.

- «Αν µε πετάξεις στη θάλασσα, ζηµιά θα κάνεις φοβερή !

Μια χελώνα µπορεί να µε καταπιεί και να πεθάνει στη στιγµή…»

Τι  είναι ; (η πλαστική σακούλα)

- « Έχω άπειρες ζωές άμα με ανακυκλώσεις και κρατάω κρύο το αναψυκτικό σου άμα με παγώσεις...»

Τι  είναι ; (το αλουμινένιο κουτάκι)

- «Παράθυρα δεν έχει, ούτε σκεπή, μα είναι το μεγάλο σπίτι όλων μας και πρέπει να τ'αγαπάς, όπως λένε οι σοφοί... »

Τι είναι ; (ο Πλανήτης Γη)